CELEX: 62017CN0300
Language: lt
Date: 2017-05-24 00:00:00
Title: Byla C-300/17: 2017 m. gegužės 24 d. Kúria (Vengrija) pateiktas prašymas priimti prejudicinį sprendimą byloje Hochtief AG/Budapest Főváros Önkormányzata

14.8.2017   
            
            
               LT
            
            
               Europos Sąjungos oficialusis leidinys
            
            
               C 269/4
            
         2017 m. gegužės 24 d.Kúria (Vengrija) pateiktas prašymas priimti prejudicinį sprendimą byloje Hochtief AG/Budapest Főváros Önkormányzata
   
   (Byla C-300/17)
   (2017/C 269/06)
   Proceso kalba: vengrų
   
      Prašymą priimti prejudicinį sprendimą pateikęs teismas
   
   
      Kúria
   
   
      Šalys pagrindinėje byloje
   
   
      Ieškovė: Hochtief AG
   
   
      Atsakovė: Budapest Főváros Önkormányzata (Budapešto savivaldybė, Vengrija)
   
      Prejudiciniai klausimai
   
   
               1.
            
            
               Ar Sąjungos teisei prieštarauja valstybės narės proceso teisės norma, pagal kurią tam, kad būtų galima pareikšti bet kokį civilinį ieškinį, grindžiamą viešųjų pirkimų teisės normos pažeidimu, būtina kad Arbitražo komisija, priimanti sprendimus viešųjų pirkimų srityje, arba teismas, nagrinėjantis skundą dėl šios komisijos sprendimo, visų pirma priimtų galutinį sprendimą, kuriuo šis pažeidimas konstatuojamas?
            
         
               2.
            
            
               Ar vietoj valstybės narės teisės normos, pagal kurią tam, kad būtų galima pareikšti reikalavimą dėl žalos atlyginimo, visų pirma reikalaujama, kad Arbitražo komisija, priimanti sprendimus viešųjų pirkimų srityje, arba teismas, nagrinėjantis ieškinį dėl minėtos komisijos sprendimo, priimtų galutinį sprendimą, kuriuo konstatuojamas teisės normos pažeidimas, galima taikyti kitą teisės normą remiantis Sąjungos teise? Tai yra, ar galima, kad žalą patyręs asmuo teisės normos pažeidimą įrodytų kitais būdais?
            
         
               3.
            
            
               Kiek tai susiję su byla dėl žalos atlyginimo, ar Sąjungos teisei, ypač veiksmingumo ir lygiavertiškumo principams, prieštarauja arba gali turėti šiai teisei ir šiems principams prieštaraujantį poveikį, valstybės narės proceso teisės norma, pagal kurią administracinį sprendimą teismui galima skųsti tik dėl teisinių pagrindų, pateiktų vykstant procedūrai Arbitražo komisijoje, priimančioje sprendimus viešųjų pirkimų srityje, turint mintyje, kad žalą patyręs asmuo nurodomą teisės normos pažeidimą gali grįsti tik tuo, kad jo pašalinimas iš konkurso dėl interesų konflikto buvimo yra neteisėtas, kaip tai suprantama pagal Europos Sąjungos Teisingumo Teismo jurisprudenciją, o tai lemia jo pašalinimą iš viešojo pirkimo sutarties sudarymo procedūros – atsižvelgiant būtent į derybų procedūros taisykles – dėl kitos priežasties, t. y. dėl pakeistos jo paraiškos?